Carter Hart

Carter Hart (* 13. august 1998, Sherwood Park, Alberta, Kanada) je kanadský hokejový brankár, ktorý hrá za tím NHL Vegas Golden Knights. V minulosti pôsobil v tíme Philadelphia Flyers.

S výberom Kanady získal jednu zlatú a jednu striebornú medailu na Majstrovstvách sveta juniorov do 20 rokov a striebornú medailu na seniorských Majstrovstvách sveta.

Trikrát bol zvolený za najlepšieho brankára kanadskej juniorskej ligy Western Hockey League a raz za najlepšieho hokejistu sezóny.

V NHL pôsobil medzi rokmi 2018-2024. Jeho kariéru v najlepšej hokejovej lige sveta prerušilo obžalovanie zo znásilnenia. V decembri 2025 dostal povolenie k návratu do NHL.

 Klubová kariéra 

 Juniorské súťaže 
Hart sa už od veľmi mladého veku profiloval ako jedna z najväčších brankárskych nádejí Kanady. Výbornými výkonmi vo svojom juniorskom tíme Sherwood Park Flyers sa už v 15 rokoch dostal do jednej z hlavných severoamerických juniorských líg - Western Hockey League. Počas štvorročného pôsobenia v tíme Everett Silvertips sa až trikrát stal najlepším brankárom súťaže a v roku 2016 aj najlepším brankárom združenia juniorských hokejových líg – CHL. V tom istom roku bol už ako 18-ročný draftovaný v 2. kole Philadelphiou Flyers, ktorá v ňom videla budúcu oporu v bránkovisku.

Po fantastickej sezóne 2017/2018, keď v 41 zápasoch zaknihoval 94,7% úspešnosť zákrokov a stal sa vôbec najlepším hráčom ligy, bol posunutý do druhej najvyššej americkej ligy – American Hockey League.

 NHL 
Vo „farmárskom“ tíme Philadelphie – Lehigh Valley Phantoms však odohral len 18 zápasov. Philadelphia po ňom veľmi rýchlo siahla do prvého tímu, kde sa okamžite chopil postu jednotky a v prvej sezóne získal 91,7% úspešnosť zákrokov.

Svoju pozíciu v tíme upevnil v sezóne 2019/2020, keď v 43 zápasoch vyhral až 24 z nich a v Play-off zaznamenal 92,6% úspešnosť zákrokov.

Prvou veľkou krízou v Hartovej, dovtedy bezproblémovej kariére, bola skrátená sezóna 2020/2021, v ktorej sa jeho výkonnosť masívne prepadla až na 87,7% úspešnosť zákrokov a iba 9 víťazstiev v 27 zápasoch. Na nepresvedčivé výkony nadviazal aj v nasledujúcej sezóne 2021/2022, keď Philadelphia zažila katastrofálny prepad v ligovom rebríčku a Hart dokázal zastaviť iba 90,5% striel. Lepšie sa nedarilo ani jeho skúsenému náhradníkovi Martinovi Jonesovi, ktorý si v 35 zápasoch pripísal iba 90,0% úspešnosť zákrokov. Na konci základnej časti sa viacerí experti zhodli, že ďalšia budúcnosť Harta v organizácii Flyers bude priamo závislá od jeho ďalších výkonov.

Kontrakt vo výške 3 979 000 amerických dolárov ročne, mu vyprší v roku 2024.

 Štatistiky v NHL 
+Základná časťSezónaTímZVPPPGAASV%SO2018/19Philadelphia Flyers31161312,8391,7%02019/20Philadelphia Flyers43241332,4291,4%12020/21Philadelphia Flyers2791153,6787,7%12021/22Philadelphia Flyers45132473,1690,5%12022/23Philadelphia Flyers - - - - - - -
+Play-OffSezónaTímZVPPPGAASV%SO2019/20Philadelphia Flyers149502,2392,6%2

 Referencie 

 Zdroj 

Kategória:Kanadskí hokejoví brankári
Kategória:Hráči Vegas Golden Knights
Kategória:Brankári Vegas Golden Knights
Kategória:Hráči Philadelphia Flyers
Kategória:Brankári Philadelphia Flyers
Kategória:Hokejisti draftovaní klubom Philadelphia Flyers
Kategória:Osobnosti z Alberty